[{"text_idx": "#000001", "text": "Ar y 28ain a\u2019r 29ain o Fehefin, daeth dros 120 o gynrychiolwyr, cyflwynwyr ac arddangoswyr ynghyd ym Mhrifysgol Bangor ar gyfer Cynhadledd Flynyddol WISERD eleni. Thema eleni yw \u2018Cymdeithas sifil a llywodraethu mewn oes o argyfwng\u2019."}, {"text_idx": "#000002", "text": "Daeth cydweithwyr o bum prifysgol bartner WISERD a mwy ynghyd, a thros gyfnod o ddau ddiwrnod prysur, cyflwynwyd bron i 50 o bapurau ymchwil. Roedd sesiynau cyfochrog yn archwilio argyfyngau byd-eang a lleol, cymdeithas sifil, diwylliant a hunaniaeth, gwaith a chyfiawnder cymdeithasol, gweithio gyda chymunedau, ymchwil cyfranogol a gweithredol, a mwy."}, {"text_idx": "#000006", "text": "Auriol Miller, Cyfarwyddwr yr IWA"}, {"text_idx": "#000008", "text": "Daeth sesiwn arbennig yn canolbwyntio ar brofiadau byw plant a phobl ifanc a\u0302\u2019r diwrnod cyntaf i ben. Rhoddodd ti\u0302m Astudio Aml-garfan Addysg WISERD gyflwyniad ar y canfyddiadau diweddaraf, wrth i ni ddathlu 10 mlynedd o\u2019r astudiaeth unigryw, hydredol hon. Roeddem hefyd yn falch o gynnal lansiad llyfr Child Poverty in Wales , dan arweiniad y golygydd, Lori Beckett, gyda chyfraniadau gan rai o\u2019r awduron. Mae\u2019r llyfr, a gyhoeddwyd gan Wasg Prifysgol Cymru, yn darparu ffordd fodel o weithio i fynd i\u2019r afael a\u0302 thlodi plant ac anghydraddoldebau."}, {"text_idx": "#000010", "text": "Agorodd yr ail ddiwrnod gyda\u2019n hail brif siaradwr, Paul Spicker, Athro Emeritws ym Mhrifysgol Robert Gordon, a drafododd \u2018The welfare state: a communitarian perspective\u2019. Pwysleisiodd yr Athro Spicker bwysigrwydd perthnasoedd a nodweddion unigol y rhain. Mae\u2019n awgrymu: \u201cRhwydwaith o rwydweithiau yw cymdeithas\u201d ac mae darpariaeth lles wedi datblygu o\u2019r rhwydweithiau, y dyletswyddau a\u2019r confensiynau sy\u2019n clymu cymdeithas at ei gilydd."}, {"text_idx": "#000011", "text": "Yn ogystal a\u0302 nifer ardderchog o siaradwyr, roeddem yn falch o gael bron i 20 o arddangoswyr yn ymuno a\u0302 ni, yn amrywio o Ymchwil Data Gweinydddol Cymru a\u2019r Ganolfan Genedlaethol ar gyfer Dulliau Ymchwil, sydd mewn partneriaeth a\u0302 WISERD i ddarparu hyfforddiant, i Lywodraeth Cymru a Canolfan Materion Rhyngwladol Cymru. Ymhlith ein cydweithwyr eraill yr oeddem yn ddiolchgar i\u2019w cael yn ymuno a\u0302 ni oedd y rhai o Gyngor Gweithredu Gwirfoddol Cymru, y Ganolfan Ymchwil Heneiddio a Dementia, Mantell Gwynedd a mwy."}, {"text_idx": "#000012", "text": "Drwy gydol y digwyddiad, gwahoddwyd cynrychiolwyr hefyd i weld arddangosfa, a oedd yn cynnwys ceisiadau i gystadleuaeth poster myfyrwyr PhD eleni \u2013 a noddwyd gan Gymdeithas Ddysgedig Cymru a Phartneriaeth Hyfforddiant Doethurol Cymru ESRC. Cyflwynodd y myfyrwyr eu posteri i\u2019r cynrychiolwyr a\u2019r panel adolygu. Roedd yn bleser gennym gyhoeddi\u2019r enillwyr ar ail ddiwrnod y gynhadledd. Dyfarnwyd y wobr 1af i Andreas Mastrosavvas (Prifysgol Caerdydd), yr 2il wobr i Robert James (Prifysgol Caerdydd) a\u2019r 3edd wobr i Lois Nash (Prifysgol Bangor). Fel arfer, roedd ansawdd yr ymchwil a gyflwynwyd yn eithriadol o uchel ac rydym yn ddiolchgar i bawb a gymerodd ran."}]